text: SITGES , VILA CARNERIANA – Quadern de Terramar
  SITGES , VILA CARNERIANA
  Published on 4 d'Octubre de 2020 per VinyetBlogWeb
  Entre l'1 i el 3 d'octubre, inclos el cap de setmana, a Sitges hem celebrat l'acte central del Correllengua 2020, organitzats per la CAL, que enguany s'ha dedicat al poeta Josep Carner, amb motiu de la celebració de l'Any Carner que commemora el cinquantè aniversari de la seva mort a l'exili de Bèlgica. Els actes de Sitges han estat organitzats per l'Ateneu de Sitges amb la col·laboració de diverses entitats com l'ANC, el Cercle Artístic de Sitges i el Grup d'Estudis Sitgetans i els col·lectius de Teatre de La Tija i Les Veïnes, i han gaudit de l'assistència d'un públic entusiasta i entregat tot i les restriccions dels aforaments i les amenaces de canvis climàtics que el microclima sitgetà no ha pogut evitar.
  Actuació de La Tija i Les Veïnes; encesa de la Flama de la Llengua Catalana i vista general de L'Hort d'en Falç. Dissabte, 3 d'octubre de 2020.
  El qualificatiu de "Vila carneriana" amb què el professor i coordinador de l'Any Carner, Dr. Jaume Coll, ha qualificat Sitges es refereix a la vinculació que el poeta manté amb Sitges des dels dies del Modernisme, el 1897 i que culmina amb la Festa de la Poesia de 1918 i amb l'escriptura, a raig, del "Madrigal a Sitges" el 1925. Correspon, des d'un punt de vista acadèmic, a la primera etapa de la biografia intel·lectual i poètica de Josep Carner, segons els estudis de Jaume Coll. La seva conferència va constituir una síntesi tan sàvia com atractiva de la visió integral del poeta que ens va oferir.
  Conferència del Dr. Jaume Coll, comissari de l'Any Carner, a la seu del Grup d'EStudis Sitgetans/Espai Cultural Pere Stämpfli, 1 d'octubre 2020
  La ruta literària de Carner preparada per Montserrat Esquerda en constitueix un magnífic testimoni.
  Els poetes David Jou i Xavier Lloveras s'inspiren en el 'Madrigal a Sitges' de Josep Carner
  Però hi ha més. La presència carneriana s'estén tan durant aquesta primera època com al llarg de la vida consular i també durant els anys de l'exili fins arribar a l'actualitat. El llibre que preparo sobre Josep Carner i Sitges, un títol encara provisional, trasnscorre pels dies del Modernisme, el Noucentisme, els anys d'entreguerres, l'exili i l'actualitat, i es clou amb la celebració del Correllengua 2020. La sortida està prevista per al primer trimestre de 2021, ja que així que com tots els sants tenen capvuitada, l'Any Carner es perllonga durant el primer semestre de 2021.
  No diré res més per ara sobre el llibre de Carner, però sí que incorporarà les veus poètiques que han participat al Correllengua 2020, tant per mitjà dels poemes que van ser llegits a la sessió de 'Poesia i exili' com les que van prendre part a la 'Teoria i pràctica de l'ham poètic'.
  Presentació de la conferència del professor i poeta Jaume Subirana sobre l'exili de Josep Carner i poetes paricipants al recital sobre 'Poesia i exili', al Centre Cultural Miramar de Sitges, 1 d'octubre 2020
  August Bover, Joan Duran, Cèlia Sànchez-Mustich i Florenci Salesas prestant la veu a David Jou. Saló d'Or de Maricel, 2 d'octubre 2020
  El que és més important és que Sitges es consolida com a vila literària tant per raó del seu llegat d'història cultural: Temple del Modernisme, Vila carneriana, Plaça Vinyoliana…, com pel talent literari existent i per la seva activitat a favor de la literatura i de la poesia, amb l'impuls i la contribució decisiva que li atorga la Festa de la Poesia a Sitges que se celebra des de 2007 amb el singular prestigi s'ha guanyat per mèrits propis.
  Les fotografies són signades per Carles Arola, i les que no hi ha signatura són de Frèia Berg.
  Categories Cultura popular, El meu dietari, Frèia Berg photo, Història cultural, Literatura, Poesia, Sitges•Tags Any Carner, Ateneu de Sitges, CAL, Cercle Artístic de Sitges, Correllengua 2020, Grup d'Estudis Sitgetans, Jaume Coll, Jaume Subirana, Josep Carner, La Tija, Les Veïnes, Montserrat Esquerda
  Anterior 'JARDÍ', un poema de Marina Tsvetàieva
  Següent PRIMER D'OCTUBRE AMB VERSOS D'EXILI (Carneriana, 3)
  Join 3.391 other followers
  Arxius Selecciona el mes Octubre 2020 Setembre 2020 Agost 2020 Juliol 2020 Mai 2020 Abril 2020 Març 2020 febrer 2020 gener 2020 Desembre 2019 Novembre 2019 Octubre 2019 Setembre 2019 Juliol 2019 Juny 2019 Mai 2019 Abril 2019 Març 2019 febrer 2019 gener 2019 Desembre 2018 Novembre 2018 Setembre 2018 Juliol 2018 Juny 2018 Mai 2018 Abril 2018 Març 2018 gener 2018 Desembre 2017 Octubre 2017 Setembre 2017 Juliol 2017 Juny 2017 Mai 2017 Abril 2017 febrer 2017 Desembre 2016 Novembre 2016 Octubre 2016 Setembre 2016 Agost 2016 Juliol 2016 Mai 2016 Abril 2016 Març 2016 febrer 2016 gener 2016 Octubre 2015 Setembre 2015 Agost 2015 Juliol 2015 Juny 2015 Mai 2015 Abril 2015 Març 2015 febrer 2015 gener 2015